මේ නිසා බටහිර බෙංගාල සහ ඔඞීෂා වෙරළ තීරයෙන් යාත්‍රා සහ ධීවරයන් ඉවත් කරගැනීමට ඉන්දීය බලධාරීන් කටයුතු කර තිබෙනවා.අම්ෆන් සුළි කුණාටුවේ බලපෑමෙන් ශ්‍රී ලංකාව වටා වන ගැඹුරු සහ නොගැඹුරු මුහුදු ප්‍රදේශවල තද වැසි හෝ ගිගුරුම් සහිත වැසි ඇතිවිය හැකි අතර, එම මුහුදු ප්‍රදේශ ක්‍ෂණිකව රළුවීමේ හැකියාවක්ද පවතිනවා.එමෙන්ම ජාතික ගොඩනැගිලි පර්යේෂණ සංවිධානය ගාල්ල, මාතලේ, රත්නපුර, කළුතර, මාතර, කොළඹ, කෑගල්ල, කුරුණෑගල, මහනුවර සහ නුවරඑළිය දිස්ත්‍රික්කවලට ඊයේ පස්වරු 2 ට නිකුත් කළ නායයාම් හා පස්කන්ඩි කඩා වැටීම් පිළිබද අනතුරු ඇගවීම් අද පස්වරු 2 දක්වා බලපැවැත්වෙනු ඇති.මේ අතර අයහපත් කාලගුණ තත්ත්වය හේතුවෙන් නිවාස 5,000ක පමණ විදුලි සැපයුම ඇණහිටි අතර, එම තත්ත්වය අද දිනය තුළ යථා තත්ත්වයට පත් කිරීමට බලාපොරොත්තු වන බවයි විදුලිබල අමාත්‍යාංශ මාධ්‍ය ප්‍රකාශක සුලක්ෂණ ජයවර්ධන කියා සිටියේ.